সরকারি হাসপাতালে নেই ARB ভ্যাকসিন! চরম ভোগান্তিতে রোগীরা

পূর্ব বর্ধমান: কালনা মহকুমা সুপার স্পেশ্যালিটি হাসপাতালে (Kalna Sub Divisional Hospital) নেই কুকুর বা বিড়ালের কামড়ানোর ভ্যাকসিন (ARB Vaccine)। হাসপাতালের তরফ থেকে প্লাকার্ড লাগিয়ে দেওয়া হল, যেখানে লেখা- ভ্যাকসিন অমিল। তবে শুধু কালনা নয়, গোটা পূর্ব বর্ধমান (Purba Bardhaman) জেলা জুড়েই অমিল ভ্যাকসিন। দীর্ঘ কয়েক দিন ধরে ভ্যাকসিন না থাকায় চরম ভোগান্তিতে কালনা মহকুমার সাধারণ মানুষ।

রাজ্যে চিকিৎসা স্বাস্থ্য ব্যবস্থার উন্নতির লক্ষ্যে কলকাতার ধনধান্য অডিটোরিয়ামে যখন চিকিৎসকদের নিয়ে মিটিং করছেন মুখ্যমন্ত্রী মমতা বন্দোপাধ্যায়, তখন কালনা মহকুমা সুপার স্পেশালিটি হাসপাতালে অমিল কুকুর বা বিড়ালে কামড়ানোর ভ্যাকসিন। এর জেরে চরম সমস্যায় পড়েছেন রোগী থেকে রোগীর আত্মীয় পরিজনেরা।

আরও পড়ুন: হুমকি দিয়ে লাগাতার ধর্ষণ! অভিযোগ বীরভূমের বিজেপি নেতার বিরুদ্ধে

অভিযোগ, বিগত পাঁচ দিন ধরে কালনা মহকুমা হসপিটালে নেই ‘অ্যান্টি র‍্যাবিস ভ্যাকসিন’। এই অবস্থায় যাদের সামর্থ্য রয়েছে তারা পয়সা দিয়ে কিনে ভ্যাকসিন নিচ্ছেন। কিন্তু যাদের সামর্থ্য নেই তারা অসহায় অবস্থায় ফিরছেন কালনা মহকুমা হাসপাতাল থেকে। তবে এই ছবি আজ শুধু আজকের নয়। গত কুড়ি তারিখের পর থেকে কালনা মহকুমা হাসপাতালে নেই কুকুর, বিড়াল, ইঁদুর সহ বিভিন্ন প্রাণীতে কামড়ানোর ভ্যাকসিন।

হাসপাতাল সূত্রে জানা যাচ্ছে, জেলা জুড়েই নাকি এই সংকট। এই প্রসঙ্গে এদিন কালনা মহকুমা হাসপাতালের সহকারি সুপার গৌতম বিশ্বাস জানান, “বেশ কয়েকদিন ধরে ভ্যাকসিন নেই এই কথা সত্যি। আমরা জরুরী ভিত্তিতে আজ গাড়ি পাঠিয়েছি। গাড়ি ফিরলেই আমরা আবার ভ্যাকসিন চালু করতে পারব।”

দেখুন আরও খবর:

The post সরকারি হাসপাতালে নেই ARB ভ্যাকসিন! চরম ভোগান্তিতে রোগীরা first appeared on KolkataTV.